MT Il-Ġurnal Uffiċjali ta’ l-Unjoni Ewropea 115

REGOLAMENT TAL-KUMMISSJONI (KE) Nru 1242/2006

tas-17 ta' Awwissu 2006

li jemenda r-Regolament (KE) Nru 1555/96 dwar regoli ta' applikazzjoni għal dazji addizzjonali ta' importazzjoni fuq frott u ħxejjex

IL-KUMMISSJONI TAL-KOMUNITAJIET EWROPEJ,

Wara li kunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni tas-suq tal-frott u l-ħxejjex (1), u b’mod partikolari l-Artikolu 33(1) tiegħu,

Billi:

(1) Ir-Regolament tal-Kunsill (KE) Nru 2200/96 tat-28 ta’ Otubru 1996 dwar l-organizzazzjoni komuni tas-suq tal-frott u l-ħxejjex, u b’mod partikolari l-Artikolu 33(1) tiegħu, jistabilixxi b’mod ċar il-kundizzjonijiet li jridu jiġu ssodisfati sabiex il-Kummissjoni tkun tista’ timponi d-dazji ta’ importazzjoni addizzjonali Għaċ-ċarezza u għaċ-ċertezza legali, l-istess diċitura għandha wkoll jintużaw fl-Artikolu 3(1) tar-Regolament (KE) Nru 1555/96 (2).

(2) Ir-Regolament tal-Kummissjoni (KE) Nru 1555/96 tat-30 ta' Lulju 1996 dwar ir-regoli tal-applikazzjoni għal dazji addizzjonali fuq l-importazzjoni tal-frott u l-ħxejjex jipprovdi għal sorveljanza tal-importazzjoni tal-prodotti elenkati fl-Anness tiegħu. Din is-sorveljanza għandha titwettaq skond ir-regoli stabbiliti fl-Artikolu 308d tar-Regolament tal-Kummissjoni (KEE) Nru 2454/93 tat-2 ta' Lulju 1993 li jistabbilixxi d-dispożizzjonijiet biex jiġi implimentat ir-Regolament tal-Kunsill (KEE) Nru 2913/92 li jistabbilixxi l-Kodiċi Doganali Kommunitarju (3).

(3) Għall-għanijiet tal-Artikolu 5(4) tal-Ftehim dwar l-Agrikoltura (4) konkluż matul ir-Rawnd tal-Urugwaj dwar in-negozjati kummerċjali multilaterali u fuq il-bażi tal-aħħar dejta magħrufa disponibbli għall-2003, 2004 u 2005, għandhom jiġu aġġuastati l-livelli ta’ attivazzjoni għal dazji addizzjonali fuq it-tuffieħ.

(4) Ir-Regolament (KE) Nru 1555/96 għandu għalhekk jiġi emendat f’dan is-sens.

(5) Il-miżuri previsti f'dan ir-Regolament huma konformi mal-opinjoni tal-Kumitat tat-Tmexxija tal-Frott u l-Ħxejjex,

ADOTTAT DAN IR-REGOLAMENT:

Artikolu 1

L-Artikolu 3(1) tar-Regolament (KE) Nru 1555/96 għandu jiġi ssostitwit b' dan li ġej:

“1. Meta jirriżulta li, għal wieħed mill-prodotti u wieħed mill-perjodi elenkati fl-Anness tiegħu, il-kwanitità li titpoġġa f’ċirkolazzjoni libera taqbeż il-livell limitu korrispondenti, il-Kummissjoni għandha tiġbor dazju addizzjonali sakemm ma tkunx teżisti l-probabbiltà li l-importazzjonijiet jiddisturbaw is-suq Komunitarju, jew li l-effetti jkunu disproporzjonati għall-għan maħsub.”

Article 2

The Annex to Regulation (EC) No 1555/96 is replaced by the Annex hereto.

Artikolu 3

Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali ta' l-Unjoni Ewropea.

Ir-Regolament għandu jibda japplika mill-1 ta’ Settembru 2006.

Dan ir-Regolament għandu jkun jorbot fl-intier tiegħu u jkun direttament applikabbli fl-Istati Membri kollha. Magħmul fi Brussell, 17 ta' Awwissu 2006. Għall-Kummissjoni Mariann FISCHER BOEL Membru tal-Kummissjoni

(1) ĠU L 297, 21.11.1996, p. 1. Ir-Regolament kif emendat l-aħħar bir-Regolament tal-Kummissjoni (KE) Nru 47/2003 (ĠU L 7, 11.1.2003, p. 64).

(2) ĠU L 193, 3.8.1996, p. 1. Ir-Regolament kif emendat l-aħħar bir-Regolament (KE) Nru 808/2006 (ĠU L 147, 31.5.2006, p. 9).

(3) ĠU L 253, 11.10.1993, p. 1. Ir-Regolament kif emendat l-aħħar bir-Regolament (KE) Nru 402/2006 (ĠU L 70, 9.3.2006, p. 35).

(4) ĠU L 336, 23.12.1994, p. 22.